CELEX: 62013TN0148
Language: sl
Date: 2013-03-14 00:00:00
Title: Zadeva T-148/13: Tožba, vložena 14. marca 2013 – Španija proti Komisiji

27.4.2013   
            
            
               SL
            
            
               Uradni list Evropske unije
            
            
               C 123/26
            
         Tožba, vložena 14. marca 2013 – Španija proti Komisiji
   (Zadeva T-148/13)
   2013/C 123/45
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: S. Centeno Huerta)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razpis javnega natečaja EPSO/AST/125/12 – Strokovno-tehnični uslužbenci (AST 3) razglasi za ničen in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Na podlagi člena 263 PDEU Kraljevina Španija predlaga razglasitev ničnosti zgoraj navedenega razpisa javnega natečaja, in sicer zaradi kršitve člena 22 Listine Evropske unije o temeljnih pravicah, člena 342 PDEU, členov 1 in 6 Uredbe št. 1 o določitvi jezikov, ki se uporabljajo v Evropski gospodarski skupnosti (UL, posebna izdaja v slovenščini, poglavje 1, zvezek 1, str. 3), členov 1d in 27 Kadrovskih predpisov in sodbe v zadevi Italija proti Komisiji (C-566/10 P).
   Tožeča stranka v utemeljitev tožbe zatrjuje, da izpodbijani razpis:
   
               —
            
            
               diskriminatorno obravnava kandidate, katerih prvi jezik ni angleščina, francoščina ali nemščina;
            
         
               —
            
            
               ne utemelji objektivno in konkretno, zakaj je število jezikov omejeno glede na razpisana delovna mesta; glede tega splošno sklicevanje na interes službe ne zadošča;
            
         
               —
            
            
               ne zagotavlja izpolnitve cilja, da se izberejo kandidati, ki dokazujejo največjo sposobnost, učinkovitost in integriteto;
            
         
               —
            
            
               krši načelo sorazmernosti, ker ne zagotavlja ravnovesja med učinkovitostjo službe in spoštovanjem načela večjezikovnosti Unije.